Διεθνής αναγνώριση της Λαϊκής Δημοκρατίας του Ντονέτσκ και της Λαϊκής Δημοκρατίας του Λουγκάνσκ

Η Λαϊκή Δημοκρατία του Ντονέτσκ και η Λαϊκή Δημοκρατία του Λουγκάνσκ κήρυξαν την ανεξαρτησία τους από την Ουκρανία μετά από ένα ανεπίσημο δημοψήφισμα για το καθεστώς τους, τον Μάιο του 2014. Λίγο αργότερα, και τα δύο αυτοαποκαλούμενα κράτη συγχωνεύτηκαν για να σχηματίσουν τη βραχύβια Ομοσπονδιακή Πολιτεία της Νέας Ρωσίας, η οποία ανεστάλη ένα χρόνο αργότερα. Από τις 21 Φεβρουαρίου 2022, οι δύο δημοκρατίες αναγνωρίζονται ως ανεξάρτητα κράτη από τη Ρωσία.

Ιστορικό και τρέχουσα κατάσταση 

Τον Νοέμβριο του 2014, εκπρόσωποι της Ομοσπονδιακής Πολιτείας της Νέας Ρωσίας έστειλαν αίτημα διπλωματικής αναγνώρισης σε πολλά κράτη της Λατινικής Αμερικής, όπως η Κούβα, η Νικαράγουα και η Βενεζουέλα. Ωστόσο, κανένα από τα κράτη δεν απάντησε στο αίτημα και τον Μάιο του 2015, η συνομοσπονδία της Νέας Ρωσίας διαλύθηκε. Το έδαφος που ελέγχεται από τις δύο δημοκρατίες αναγνωρίζεται διεθνώς ως τμήματα της Ουκρανίας από 192 από τα 193 κράτη μέλη των Ηνωμένων Εθνών εκτός από τη Ρωσία. Οι λαϊκές δημοκρατίες του Ντονέτσκ και του Λουγκάνσκ έχουν λάβει διεθνή αναγνώριση μόνο από τη Ρωσία και τη Νότια Οσετία, η οποία αναγνωρίζεται μόνο από 5 από τα 193 κράτη μέλη του ΟΗΕ.

Στις 15 Φεβρουαρίου 2022, η Κρατική Δούμα της Ρωσίας έξεδωσε ψήφισμα, το οποίο ζητούσε από τον Πρόεδρο Βλαντίμιρ Πούτιν να αναγνωρίσει τις αυτοανακηρυχθείσες Λαϊκή Δημοκρατία του Ντονέτσκ και του Λουγκάνσκ στην Ουκρανία ως ανεξάρτητα έθνη. Το νομοσχέδιο προτάθηκε από το Κομμουνιστικό Κόμμα Ρωσίας.

Στις 21 Φεβρουαρίου 2022, η Κρατική Δούμα της Ρωσίας ενέκρινε νομοσχέδιο για την επίσημη αναγνώριση της αυτοαποκαλούμενης Λαϊκής Δημοκρατίας του Ντονέτσκ και της Λαϊκής Δημοκρατίας του Λουγκάνσκ στην Ανατολική Ουκρανία ως ανεξάρτητα κράτη. Το νομοσχέδιο εγκρίθηκε από τον πρόεδρο Βλαντίμιρ Πούτιν. Την ίδια ημέρα, ο Ρώσος Πρόεδρος υπέγραψε διατάγματα για την αναγνώριση της Λαϊκής Δημοκρατίας του Ντονέτσκ και της Λαϊκής Δημοκρατίας του Λουγκάνσκ, και υπέγραψε επίσης συμφωνίες φιλίας, συνεργασίας και βοήθειας με τις δημοκρατίες.

Επίσημες αναγνωρίσεις 
Κράτη που αναγνωρίζουν επίσημα τη Λαϊκή Δημοκρατία του Ντονέτσκ ως ανεξάρτητη.	
Λαϊκή Δημοκρατία του Λουγκάνσκ (11 Μαΐου 2014): Τόσο η Λαϊκή Δημοκρατία του Ντονέτσκ όσο και η Λαϊκή Δημοκρατία του Λουγκάνσκ έχουν ανακηρύξει ταυτόχρονα την ανεξαρτησία τους καθώς προηγουμένως ενώθηκαν υπό τη συνομοσπονδία της Νέας Ρωσίας από το 2014–15.
Νότια Οσετία (17 Ιουνίου 2014)
Ρωσία (21 Φεβρουαρίου 2022)	
Αμπχαζία ( 9 Μαρτίου 2022 ) 
Συρία ( 29 Ιουνίου 2022 ) 
Βόρεια Κορέα ( 13 Ιουλίου 2022 ) 
Κράτη που αναγνωρίζουν επίσημα τη Λαϊκή Δημοκρατία του Λουγκάνσκ ως ανεξάρτητη.
Λαϊκή Δημοκρατία του Ντονέτσκ (11 Μαΐου 2014): Τόσο η Λαϊκή Δημοκρατία του Λουγκάνσκ όσο και η Λαϊκή Δημοκρατία του Ντονέτσκ έχουν ανακηρύξει ταυτόχρονα την ανεξαρτησία τους καθώς προηγουμένως ενώθηκαν υπό τη συνομοσπονδία της Νέας Ρωσίας από το 2014–15.
Νότια Οσετία (18 Ιουνίου 2014)
Ρωσία (21 Φεβρουαρίου 2022)
Αμπχαζία ( 10 Μαρτίου 2022 ) 
Συρία ( 29 Ιουνίου 2022 ) 
Βόρεια Κορέα ( 13 Ιουνίου 2022 )

Αντιδράσεις 
: Ο Γενικός Γραμματέας του ΝΑΤΟ Γενς Στόλτενμπεργκ καταδίκασε την αναγνώριση από τον Ρώσο πρόεδρο Βλαντίμιρ Πούτιν των περιοχών που ελέγχονται από τους αντάρτες στην ανατολική Ουκρανία, λέγοντας ότι παραβιάζει τις διεθνείς συμφωνίες που έχει υπογράψει η Μόσχα. Ο Στόλτενμπεργκ συμπλήρωσε πως "η Μόσχα συνεχίζει να τροφοδοτεί τη σύγκρουση στην ανατολική Ουκρανία παρέχοντας οικονομική και στρατιωτική υποστήριξη στους αυτονομιστές.  Ο ίδιος και το ΝΑΤΟ αποφάσισαν να στηρίξουν στρατιωτικά την ακροδεξιά κυβέρνηση της Ουκρανίας προωθώντας σε αυτήν στρατιωτικό υλικό. Προσπαθεί επίσης να δημιουργήσει ένα πρόσχημα για να εισβάλει στην Ουκρανία για άλλη μια φορά." 
🇬🇧 : Η υπουργός Εξωτερικών της Βρετανίας Λιζ Τρας καταδίκασε τη ρωσική κίνηση λίγο μετά τη δήλωση αναγνώρισης του Ντονέτσκ και του Λουγκάνσκ και προέτρεψε τη Ρωσία να τερματίσει την αποσταθεροποιητική συμπεριφοράς της κατά της Ουκρανίας. Η Τρας δήλωσε επίσης ότι η βρετανική κυβέρνηση θα ανακοινώσει σύντομα νέες κυρώσεις κατά της Ρωσίας για τις αποσταθεροποιητικές δραστηριότητές της στην περιοχή. Ο πρωθυπουργός Μπόρις Τζόνσον χαρακτήρισε την κίνηση του Πούτιν ως "κακό οιωνό" και "κατάφωρη παραβίαση της κυριαρχίας" και κάλεσε αργότερα κυβερνητικό συμβούλιο για να συζητήσει την κατάσταση στην Ουκρανία. 
 : Ώρες μετά την αναγνώριση, ο Γάλλος Πρόεδρος Εμανουέλ Μακρόν, ο οποίος πρότεινε μια σύνοδο κορυφής μεταξύ Μπάιντεν και Πούτιν υπό το φως της Ρωσο-ουκρανικής κρίσης 2021–2022, καταδίκασε την αναγνώριση και απαίτησε κυρώσεις.
 : Ο γερμανός καγκελάριος Όλαφ Σολτς καταδίκασε την αναγνώριση των δύο περιοχών, η οποία θα αποτελούσε «μονόπλευρη παραβίαση» της συμφωνίας του Μινσκ, η οποία έπαυσε τις εχθροπραξίες στην περιοχή του Ντονμπάς.
: Το Υπουργείο Εξωτερικών της Ελλάδας και η κυβέρνηση της Νέας Δημοκρατίας, εξέδωσε ανακοίνωση αναφέροντας πως η αναγνώριση από τη Ρωσία της παράνομης και μονομερούς ανακήρυξης "ανεξαρτησίας" των αποσχιστικών εδαφών του Ντονέτσκ και του Λουγκάνσκ της Ουκρανίας αποτελεί κατάφωρη παραβίαση θεμελιωδών αρχών του Διεθνούς Δικαίου, της εδαφικής ακεραιότητας της Ουκρανίας, και των συμφωνιών του Μινσκ». Έστειλε επίσης στρατιωτικό υλικό μέσω της Πολωνίας στην κυβέρνηση της Ουκρανίας ως ένδειξη συμπαράστασης στην κυβέρνηση και τον λαό της Ουκρανίας. 

: Την ίδια ημέρα της ανακοίνωσης του Πούτιν, ο Πρόεδρος των Ηνωμένων Πολιτειών Τζο Μπάιντεν υπέγραψε το Εκτελεστικό Διάταγμα αρ.13660 που επιβάλλει κυρώσεις που στοχεύουν στις δύο αποσχισμένες δημοκρατίες στην ανατολική Ουκρανία και υποστηρίζονται από τη Ρωσία σε μια ταχεία απάντηση. Το διάταγμα, κατόπιν δήλωση της γραμματέως του Λευκού Οίκου Τζεν Σάκι, απαγορεύει «νέες επενδύσεις, εμπόριο και χρηματοδότηση από Αμερικανούς προς, από ή εντός» της λεγόμενης Λαϊκής Δημοκρατίας του Ντονέτσκ και της Λαϊκής Δημοκρατίας του Λουγκάνσκ, που βρίσκεται στην ανατολική περιοχή Ντονμπάς της Ουκρανίας και παρέχει την εξουσία για την επιβολή κυρώσεων σε «κάθε πρόσωπο που αποφασίζεται να δραστηριοποιηθεί σε αυτές τις περιοχές της Ουκρανίας.

Παραπομπές 

Πολιτική της Ουκρανίας
Διπλωματική αναγνώριση
Λαϊκή Δημοκρατία του Ντονέτσκ
Λαϊκή Δημοκρατία του Λουγκάνσκ